Heimsmeistaramót landsliða í knattspyrnu karla 1998

Heimsmeistaramót landsliða í knattspyrnu karla 1998 var í 16. sinn sem mótið var haldið. Keppni fór fram í Frakklandi 10. júní til 12. júlí, en áður höfðu Frakkar haldið mótið árið 1938. Þátttökuliðum var fjölgað úr 24 í 32 í fyrsta sinn. Alls voru leiknir 64 leikir á mótinu sem fram fóru í tíu borgum.

Heimamenn Frakka urðu heimsmeistarar eftir 3:0 sigur á Brasilíu í úrslitum. Þetta var í sjötta sinn sem keppnin vannst á heimavelli.

Val á gestgjöfum.

HM 1998 var úthlutað á fundi FIFA árið 1992. Svisslendingar hugðust sækjast eftir keppninni, en þurftu að draga sig til baka þar sem boð þeirra uppfyllti ekki kröfur alþjóðaknattspyrnusambandsins. Valið stóð því á milli Frakklands og Marokkó. Frakkar hlutu tólf atkvæði á móti sjö atkvæðum Norður-Afríkubúanna. Síðar komu fram ásakanir um að Marokkóstjórn hefði reynt að beita mútum til að hafa áhrif á valið.

Þátttökulið.

24 þjóðir mættu til leiks frá fimm heimsálfum. Króatía, Japan, Jamaíka og Suður-Afríka kepptu í fyrsta sinn til úrslita.

Keppnin.

Riðlakeppnin.

Keppt var í átta riðlum, hverjum með fjórum keppnisliðum. Tvö efstu liðin fóru í 16-liða úrslit.

Riðill 1.

Heimsmeistarar Brasilíumanna lentu í nokkru basli í riðlakeppninni. Þeir unnu nauman sigur á Skotum í opnunarleik mótsins, 2:1 og tryggðu sér sæti í næstu umferð með stórsigri á Marókkó. Afríska liðið vann 3:0 sigur á Skotum í lokaleiknum og virtist öruggt um að komast áfram, en tvö mörk Norðmanna gegn Brasilíu undir lokin tryggðu þeim sigur, 2:1. Norðmenn hafa aldrei tapað fyrir Brasilíu í landsleik karla í knattspyrnu.

10. júní - Stade de France, Saint-Denis

10. júní - Stade de la Mosson, Montpellier

16. júní - Parc Lescure, Bordeaux

16. júní - Stade de la Beaujoire, Nantes

23. júní - Stade Vélodrome, Marseille

23. júní - Stade Geoffroy-Guichard, Saint-Étienne

Riðill 2.

Austurríkismenn skoruðu tvívegis í uppbótartíma, í jafnteflisleikjum gegn Kamerún og Síle. Það dugði liðinu þó ekki til að komast upp úr riðlinum. Ítalir tóku efsta sætið en Síle fylgdi þar á eftir.

11. júní - Parc Lescure, Bordeaux

11. júní - Stade de Toulouse, Toulouse

17. júní - Stade Geoffroy-Guichard, Saint-Étienne

17. júní - Stade de la Mosson, Montpellier

23. júní - Stade de France, Saint-Denis

23. júní - Stade de la Beaujoire, Nantes

Riðill 3.

Heimamenn Frakka unnu alla þrjá leiki sína. Suður-Afríkumenn áttu kost á að komast áfram með stórsigri á Sádi-Arabíu í lokaleiknum en náðu aðeins jafntefli og Danir fóru í 16-liða úrslitin.

12. júní - Stade Félix-Bollaert, Lens

12. júní - Stade Vélodrome, Marseille

18. júní - Stade de Toulouse, Toulouse

18. júní - Stade de France, Saint-Denis

24. júní - Stade de Gerland, Lyon

24. júní - Parc Lescure, Bordeaux

Riðill 4.

Spánverjar komust í tvígang yfir gegn Nígeríu en töpuðu að lokum 2:3. Það reyndist þeim dýrkeypt því markalaust jafntefli við Paragvæ kostaði liðið sæti í 16-liða úrslitum þrátt fyrir 6:1 stórsigur á lánlausum Búlögurm í lokaumferðinni. Nígeríumenn höfðu tryggt sér toppsætið fyrir síðasta leikinn og máttu því við tapi gegn Paragvæ sem einnig komst áfram.

12. júní - Stade de la Mosson, Montpellier

13. júní - Stade de la Beaujoire, Nantes

19. júní - Parc des Princes, Paris

19. júní - Stade Geoffroy-Guichard, Saint-Étienne

24. júní - Stade de Toulouse, Toulouse

24. júní - Stade Félix-Bollaert, Lens

Riðill 5.

Belgar féllu taplausir úr keppni eftir þrjú jafntefli í 5. riðli. Holland og Mexíkó skiptu með sér toppsætunum með fimm stig hvort lið en Suður-Kórea rak lestina.

13. júní - Stade de Gerland, Lyon

13. júní - Stade de France, Saint-Denis

20. júní - Parc Lescure, Bordeaux

20. júní - Stade Vélodrome, Marseille

25. júní - Stade Geoffroy-Guichard, Saint-Étienne

26. júní - Parc des Princes, Paris

Riðill 6.

Júgóslavar misstu niður tveggja marka forystu og gerðu jafntefli við Þjóðverja sem að lokum kostaði liðið toppsætið í 6. riðli. Íranir náðu þriðja sætinu eftir tilfinningaríkan sigur á Bandaríkjunum.

14. júní - Stade Geoffroy-Guichard, Saint-Étienne

15. júní - Parc des Princes, Paris

21. júní - Stade Félix-Bollaert, Lens

21. júní - Stade de Gerland, Lyon

25. júní - Stade de la Beaujoire, Nantes

25. júní - Stade de la Mosson, Montpellier

Riðill 7.

Búist var við því að Englendingar og Kólumbíumenn bitust um toppsætið í 7. riðli en Rúmenar lögðu báðar þessar þjóðir í fyrstu tveimur umferðunum og tryggðu sér toppsætið auðveldlega. England tók annað sætið eftir hreinan úrslitaleik gegn Kólumbíu, en Túnis rak lestina.

15. júní - Stade Vélodrome, Marseille

15. júní - Stade de Gerland, Lyon

22. júní - Stade de la Mosson, Montpellier

22. júní - Stade de Toulouse, Toulouse

26. júní - Stade Félix-Bollaert, Lens

26. júní - Stade de France, Saint-Denis

Riðill 8.

Áttundi riðill hafði að geyma þrjá af fjórum nýliðum heimsmeistaramótsins. Argentínumenn unnu alla sína leiki og Króatar fylgdu þeim áfram í 16-liða úrslitin.

14. júní - Stade de Toulouse, Toulouse

14. júní - Stade Félix-Bollaert, Lens

20. júní - Stade de la Beaujoire, Nantes

21. júní - Parc des Princes, Paris

26. júní - Parc Lescure, Bordeaux

26. júní - Stade de Gerland, Lyon

Útsláttarkeppnin.

Tvö efstu liðin úr hverjum forriðli fóru áfram í 16-liða úrslit sem leikin voru með útsláttarfyrirkomulagi.

16-liða úrslit.

Frakkar þurftu framlengingu til að leggja Paragvæ að velli í 16-liða úrslitunum. Þjóðverjar komust í hann krappann á móti Mexíkó en tryggðu sér sigurinn með tveimur mörkum á síðasta stundarfjórðungnum. Edgar Davids tryggði Hollendingum sæti í næstu umferð með marki í uppbótartíma gegn Júgóslavíu. Mesta dramatíkin var þó í viðureign Englendinga og Argentínumanna þar sem David Beckham var rekinn af velli fyrir að slæma fæti til Diego Simeone áður en grípa þurfti til framlengingar og vítaspyrnukeppni.

27. júní - Stade Vélodrome, Marseille, áh. 55.000

27. júní - Parc des Princes, París, áh. 45.400

28. júní - Stade Félix-Bollaert, Lens, áh. 31.800

28. júní - Stade de France, Saint-Denis, áh. 77.000

29. júní - Stade de la Mosson, Montpellier, áh. 29.800

29. júní - Stade de Toulouse, Toulouse, áh. 33.500

30. júní - Parc Lescure, Bordeaux, áh. 31.800

30. júní - Stade Geoffroy-Guichard, Saint-Étienne, áh. 30.600

Fjórðungsúrslit.

Líkt og á HM fjórum árum fyrr féllu Ítalir úr keppni eftir vítaspyrnukeppni. Brasilíumenn lentu í miklum vandræðum með spræka Dani og Króatar komu mjög á óvart með stórsigri á Þjóðverjum. Hollendingar komust í undanúrslitin með sigurmarki á lokamínútunni.

3. júlí - Stade de France, Saint-Denis, áh. 77.000

3. júlí - Stade de la Beaujoire, Nantes, áh. 35.500

4. júlí - Stade Vélodrome, Marseille, áh. 55.000

4. júlí - Stade de Gerland, Lyon, áh. 39.100

Undanúrslit.

Patrick Kluivert jafnaði metin fyrir Hollendinga í blálokin á móti Brasilíu, en það kom fyrir lítið þar sem Suður-Ameríkumennirnir unnu í vítakeppni. Í hinni undanúrslitaviðureigninni virtist ævintýri Króata ætla að halda áfram þegar Davor Šuker kom þeim yfir en tvö mörk frá Lilian Thuram komu Frökkum í sinn fyrsta úrslitaleik í sögunni.

7. júlí - Stade Vélodrome, Marseille, áh. 54.000

8. júlí - Stade de France, Saint-Denis, áh. 76.000

Bronsleikur.

Króatar mættu einbeittari til leiks í viðureigninni um þriðja sætið, staðráðnir í að vinna til verðlauna á sínu fyrsta heimsmeistaramóti. Þeir lögðu ekki minni áherslu á að koma Šuker á markalistann til að tryggja honum gullskóinn. Hvort tveggja tókst.

11. júlí - Parc des Princes, Paris, áh. 45.500

Úrslitaleikur.

Í aðdraganda úrslitaleiksins hverfðust umræður manna um það hvort Ronaldo yrði með Brasilíumönnum. Í upphaflegri liðsuppstillingu var ekki gert ráð fyrir honum í byrjunarliði en því var þó breytt á síðustu stundu. Ronaldo virtist ekki sjálfum sér líkur í leiknum og kom lítið við sögu. Í kjölfarið fóru af stað háværar umræður um að hann hefði ekki verið leikfær en engu að síður látinn spila að kröfu styrktaraðilans Nike. Hvað sem því líður virtust Brasilíumenn illa tilbúnir í verkefnið og Zidane skoraði tvívegis í fyrri hálfleik. Emmanuel Petit gulltryggði sigurinn undi lokin, 3:0 og Frakkar fögnuðu sínum fyrsta heimsmeistaratitli í sögunni. Nokkrum dögum eftir sigurinn tilkynnti þjálfarinn Aimé Jacquet að hann hefði látið af störfum.

12. júlí - Stade de France, Saint-Denis, áh. 75.000

Markahæstu leikmenn.

Davor Šuker hreppti gullskó FIFA með sex mörk skoruð. Alls skiptu 112 leikmenn á milli sín 171 marki.